|  |  |
| --- | --- |
| Numri i lëndës: | 2018:035730 |
| Datë: | 13.08.2018 |
| Numri i dokumentit: | 00100189 |

**P.nr.405/17**

**NË EMËR TË POPULLIT**

**GJYKATA THEMELORE NE PEJE –DEGA I – DEPARTAMENTI I PËRGJITHSHËM,** sipas Gjyqtarit të vetëm gjykues Arben Mustafaj, me pjesëmarrjen e sekretares juridike Hale Ahmetaj, në lëndën penale kundër të pandehurve S.M, N M dhe N M, të gjithë nga f.sh S K. I të akuzuar si bashkëkryerës për vepër penale Lëndim i lehtë trupo nga neni 188 par. 1 nënpar.1.4 e lidhur me nenin 31 të KPRK-së, duke vendosur sipas aktakuzës së Prokurorisë Themelore ne Pejë – Departamenti i Përgjithshëm, me PP/II.nr.2213/2017, dt.11.10.2017, në seancën publike të shqyrtimit fillestar të mbajtur me 24.07.2018, në praninë e Prokurorit të Shtetit Lumturije Hoxha dhe të pandehurve S, N dhe N M, Gjykata të njëjtën ditë mori dhe publikisht shpalli, ndërsa me dt:13.08.2018 e përpiloj këtë:

# A K T GJ Y K I M

1.I pandehuri  **S.M**, i lindur me ..., në f.sh. S K. I, ku dhe banon në rr. e “..” nr... K. I, i biri i F dhe nënës K e gjinisë Z, me numër personal ..., i martuar, ka te kryer fakultetin teknik, me profesion inxhiner, i gjendjes së mesme ekonomike, Shqiptar, Shtetas i Republikës se Kosovës, i pa dënuar me parë nga ana e gjykatës gjendet në liri.

2.I pandehuri  **N M**, i lindur me ..., në f.sh. S K. I, ku dhe banon në rr. e “...” nr... K. I, i biri i F dhe nënës K e gjinisë Z, me numër personal ..., i martuar, ka te kryer shkollën e mesme, me profesion punëtor, i gjendjes së mesme ekonomike, Shqiptar, Shtetas i Republikës se Kosovës, i pa dënuar me parë nga ana e gjykatës gjendet në liri.

3. I pandehuri  **N M**, i lindur me ..., në f.sh. S K. I, ku dhe banon në rr. e “...” nr... K. I, i biri i F dhe nënës K e gjinisë Z, me numër personal ..., i martuar, ka te kryer shkollën e mesme, me profesion punëtor, i gjendjes së mesme ekonomike, Shqiptar, Shtetas i Republikës se Kosovës, i pa dënuar me parë nga ana e gjykatës gjendet në liri,

**JANË FAJTOR**

**Për shkak se:**

Më datë ..., rreth orës .., në fshatin V K. I, me dashje dhe në bashkëveprim i kanë shkaktuar dëmtime trupore të dëmtuarit J R, në atë mënyrë që, për derisa i dëmtuari ndodhej duke pirë qaj në një lokal, kanë ardhur të pandehurit, ku i pandehuri S e kishte thirr që të dalë jashtë nga lokali për të biseduar diçka dhe i drejtohet me fjalët “ule kokën dhe futu në bagazh”, kur i dëmtuari refuzon menjëherë e godet me grushte në fytyrë dhe papritmas fillojnë që ta godasin edhe dy të pandehurit N dhe N, duke i shkaktuar lëndime të lehta trupore në anën e majtë të fytyrës dhe syrit të djathtë,

* me çka në bashkëveprim kanë kryer veprën penale “Lëndim i lehtë trupor” nga neni 188par.1 nënpar.1.4, e lidhur me nenin 31 të KPRK-së.

Andaj Gjykata, në kuptim të neni 7,8,9,10,17,21,41,42,46,73,74, si dhe nenit 188 par 1. nën par.1.4,e lidhur me nenin 31 të KPRK-së, dhe nenit 359, 360, 361, 365, 366 te KPPRK-së, të pandehurit u shqipton.

**DËNIM ME GJOBË**

**Ashtu qe**

**1**.Të pandehurit **S.M,** Gjykata ia përcakton dënimin me gjobë në shumën prej  **300 (treqindë) euro**, të cilin dënim i pandehuri duhet ta paguaj në afat prej 15 ditësh, nga dita e plotfuqishmërisë së këtij aktgjykimi.

**2**.Të pandehurit **N M,** Gjykata ia përcakton dënimin me gjobë në shumën prej  **300 (treqindë) euro**, të cilin dënim i pandehuri duhet ta paguaj në afat prej 15 ditësh, nga dita e plotfuqishmërisë së këtij aktgjykimi.

**3**.Të pandehurit **N M,** Gjykata ia përcakton dënimin me gjobë në shumën prej  **300 (treqindë) euro**, të cilin dënim i pandehuri duhet ta paguaj në afat prej 15 ditësh, nga dita e plotfuqishmërisë së këtij aktgjykimi.

**4**.Nëse të pandehurit nuk e paguajnë gjobën e lartcekur, pas plotfuqishmërisë së këtij aktgjykimi atëherë gjykata dënimin me gjobë do tua shndërroj në dënim me burgim prej **15(pesëmbëdhjete) ditësh**, për secilin **veç e veç**, ku për 1(një) ditë burgim të pandehurve u llogaritet në **20 (njëzet) euro** të gjobës konform nenit 46 par.3 të KPRK-së.

**5.**Të pandehurit obligohen që secili veç e veç, në emër të paushallit gjyqësor gjykatës t’ia paguajnë shumën prej **20(njëzetë)** **euro**, si dhe në emër të taksës për kompensimin e viktimave të krimitshumën prej **30 € (tridhjetë) euro** ne afat prej 15 ditësh nga dita e plotfuqishmërisë se këtij aktgjykimi.

**6.**I dëmtuari J R me banim në rr. “.. ” në f.sh S K. I, për realizimin e kërkesës pasurore juridike udhëzohet në kontest të rregullt juridiko-civil.

**A r s y e t i m**

Prokuroria Themelore në Pejë – Departamenti i përgjithshëm, pranë kesaj Gjykate ka ngritë aktakuzën me PP/II.nr. 2213/2017, dt.11.10.2017, ndaj të pandehurve S, N dhe N M, qe të gjithë nga f.sh S K. I, duke i akuzuar si bashkëkryerës për vepër penale Lëndim i lehtë trupor nga neni 188 par. 1 nënpar.1.4 e lidhur me nenin 31 të KPRK-së.

Gjykata ka mbajtur shqyrtimin fillestar me datë. 24.07.2018 në praninë e Prokurorit të Shtetit Lumturije Hoxha dhe pandehurve S, N dhe N M, duke vepruar në kuptim të nenit 245 të KPPRK-së, nuk i ka ftuar palët tjera në seancën fillestare.

Pas leximit aktakuzës nga prokurori i shtetit, qe të tre të pandehurit u deklaruan se e pranojnë fajësinë për veprën penale me të cilën akuzohen duke shprehur keqardhje për rastin qe u ka ndodhur për të cilin janë penduar shumë, qe të tre deklaruan se është hera e parë qe bijën në kundërshtim me ligjin.

Gjykata kërkon mendimin e Prokurorit të shtetit, lidhur me pranimin e fajësisë së të pandehurve, Prokurori i shtetit deklaron: se pajtohem me pranimin e fajësisë të bërë nga ana e te pandehurve, pasi që i njëjti ka dhe mbështetjen në provat që gjenden në shkresat e lëndës, dhe propozoj gjykatës që me rastin e marrjes se vendimit mbi dënim pranimi i fajësisë të merret si rrethanë lehtësues tek matja e dënimit.

Pas deklarimit te të pandehurve se e pranojnë fajësinë në mënyre vullnetare, dhe mendimit te prokurorit se nuk e kundërshton pranimin e fajësisë, Gjykata konstatoj se të pandehurit e pranojnë fajësinë në mënyrë vullnetare dhe pa asnjë presion, të pandehurit janë të vetëdijshëm për pasojat dhe përparësitë e pranimit të fajësisë, si dhe të gjitha kërkesat nga neni 248 par. 1 te KPRK-së janë përmbushur. Ashtu që gjykata me aktvendim në procesverbal aprovon deklarimin për pranimin e fajësisë nga ana e të pandehurve.

Duke pas parasysh se gjykata ka aprovuar pranimin e fajësisë nga ana e të pandehurve dhe ka vërtetuar se nuk ekziston asnjë rrethanë nga neni 253 par.1 të KPPRK-së, si dhe faktin se janë plotësuar kushte nga neni 248 par.1 lidhur me par. 4 të KPPRK-së, atëherë në këtë çështje penale nuk është zbatuar procedura e provave, por gjykata pas deklarimit të te pandehurve se e pranojnë fajësinë ka vazhduar me shqiptimin e dënimit.

Me faktet e ofruara si dhe pranimin e fajësisë nga ana e të pandehurve është vërtetuar gjendja faktike si në dispozitiv të këtij aktgjykimi. Nga gjendja e vërtetuar faktike si është përshkruar në dispozitiv të aktakuzës, rrjedh se në veprimet e të pandehurve S, N dhe N M nga f.sh S K. I qëndrojnë të gjitha elementet e veprës penale në Lëndim i lehtë trupo nga neni 188 par. 1 nënpar.1.4 e lidhur me nenin 31 të KPRK-së.

Sa i përket fajësisë gjykata ka gjetur se të pandehurit e kanë kryer ketë veprën penale me dashje.

Gjatë procedurës penale nuk janë paraqitë rrethana të cilat do ta zvogëlojnë apo përjashtojnë përgjegjësinë penale të te pandehurve, kështu që të njëjtit janë penalisht përgjegjës për veprën e kryer.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-së.

Kështu si rrethana lehtësuese për të pandehurit,gjykata ka vlerësuar faktin se të njëjti më parë kishin sjellje korrekte dhe nuk kishin rënë asnjëherë në konflikt me ligjin. Të pandehurit kanë treguar sjellje korrekte gjatë shqyrtimit fillestar e për me tepër kanë pranuar fajësinë, janë ndier të përgjegjshëm për veprimet e tyre dhe kanë shpreh keqardhje për veprën që e kanë kryer. Të gjitha këto rrethana kjo gjykatë i ka pranuar si rrethana lehtësuese në dobi te të pandehurve.Rrethanë rënduese gjykata nuk gjeti.

Andaj, duke vlerësuar këto rrethana, Gjykata në kuptim të nenit 73 dhe 74 KPRK-së, të pandehurit i gjykoi si në dispozitiv te këtij aktgjykimit, me te cilin do të arrihet edhe qëllimi i dënimit.

Gjykata ka ardhur në përfundim se dënimi i shqiptuar ndaj të pandehurve është në përputhje me shkallën e përgjegjësisë penale të tyre dhe me intensitetin e rrezikimit të vlerave të mbrojtura të shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurve në kryerjen e veprave penale në të ardhmen, por ai do të ndikoj edhe si preventivë e përgjithshme për personat tjerë që të përmbahen nga kryerja e veprave penale në të ardhmen konform nenit 41 të KPRK-së..

Duke u bazuar ne nenin 450 par. 1 dhe 2 të KPPRK-së, gjykata ka përcaktuar shpenzimet procedurale, dhe paushallin gjyqësor si në dispozitiv të këtij aktgjykimi.

Vendimi në emër të kompensimit të viktimave të krimit është marrë, konform nenit 39 par.3 nën par 3.1 të Ligjit nr.05/L-036 për Kompensimin e Viktimave të Krimit.

Gjykata e ka udhëzuar të dëmtuarin në kontest të rregullt juridiko-civil, në kuptim të nenit 463 par. 1 dhe 2 të KPPRK-së.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA I**

**DEPARTAMENTI I PËRGJITHSHËM**

**P.nr.405/17 më datë 24.07.2018.**

**Aktgjykimi është përpiluar me dt.13.08.2018**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi palët kanë te drejtë

të parashtrojnë ankesë në afat prej 15 ditësh,

nga dita e marrjes. Ankesa i dërgohet Gjykatës së

Apelit në Prishtinë përmes kësaj Gjykate.